**Notă informativă**

la proiectul hotărîrii Guvernului ,,Cu privire la modificarea și completarea

unor hotărîri ale Guvernului”

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul hotărîrii de Guvern ,,Cu privire la modificarea și completarea unor hotărîri ale Guvernului” a fost elaborat de către Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite**
 |
| Prezentul proiect de hotărîre a fost elaborat întru atingerea obiectivelor stabilite în Strategia privind reforma administrației publice pentru anii 2016-2020, aprobată prin Hotărîrea Guvernului nr.911 din 25 iulie 2016, precum și întru executarea prevederilor pct. 6 din Hotărîrea Guvernului nr.696 din 30 august 2017 „Cu privire la organizarea și funcționarea Ministerului Finanțelor”, și are drept scop consolidarea atribuțiilor ce țin de coordonarea asistenței financiare externe, domeniu complementar transferat în gestiunea ministerului de la Cancelaria de Stat, în contextul reformei administrației publice în derulare. Așadar, întru asigurarea executării prevederilor cadrului normativ menționat supra, a fost elaborat prezentul proiect de hotărîre, ce vine să modifice și să completeze Hotărîrea Guvernului nr.696 din 30 august 2017 „Cu privire la organizarea și funcționarea Ministerului Finanțelor”.Amendarea hotărîrii menționate, derivă din necesitatea îmbunătățirii capacităților instituționale și procesului de coordonare a asistenței financiare externe. În acest context, Ministerului Finanțelor se propune a fi delegate următoarele atribuţii:a) examinarea propunerilor de proiecte/programe de asistență externă prin prisma priorităţilor sectoriale aprobate de către Guvern;b) înaintarea Guvernului spre aprobare propuneri de finanțare a proiectelor/programelor de asistență externă, în limita spațiului fiscal disponibil;c) coordonarea elaborării, negocierii și încheierii acordurilor în domeniul asistenţei externe promovând interesele naţionale și implicit sustenabilității finanțelor publice;d) membru al grupului de negociere a acordurilor în domeniul proiectelor/programelor de asistență externă;e) conducerea grupul de negociere a acordului pentru programele de suport bugetar general și sectorial;f) asigurarea menținerii dialogului productiv în cadrul forumului de comunicare cu creditorii/donatorii pe aspecte ce țin de finanțarea proiectelor/programelor de asistență externă noi și progresul în implementarea proiectelor/programelor în derulare; g) diseminarea informației potenţialilor beneficiari privind oportunităţile de obţinere a asistenței financiare externe, cât şi a condiţiilor de solicitare a acesteia, la necesitate;h) coordonarea procesului de monitorizare la nivel naţional a implementării proiectelor/programelor de asistență financiară externă, inclusiv analiza continuă a ratei de absorbţie a asistenţei financiare externe;i) conlucrarea cu autoritățile publice centrale responsabile de politica în sector și/sau alte autorități publice întru soluționarea eventualelor probleme apărute în procesul implementării asistenţei financiare externe la nivel naţional;j) înaintarea demersurilor oficiale în adresa comunității creditorilor/donatorilor, inclusiv privind finanțarea, extinderea, restructurarea, suspendarea proiectelor/programelor de asistență financiară externă;k) asigurarea evidenţei şi validării proiectelor/programelor de asistenţă financiară externă;l) asigurarea transparenței decizionale privind promovarea asistenței financiare externe; m) elaborarea raportului anual privind asistenta externă și prezentarea acestuia Guvernului spre aprobare;n) asigurarea organizării procesului de evaluare a proiectelor/programelor de asistență externă.Mai mult ca atît, Ministerului Finanțelor i-a fost atribuit rolul de punct de control/contact pentru toate ideile de proiecte noi. Ministerul Finanțelor va asigura integrarea noilor proiecte în procesul de planificare națională strategică și alocarea resurselor.Este de menționat faptul că, urmare a analizei efectuate s-a constatat că potrivit Statului de personal al Cancelariei de Stat, anterior responsabilă de coordonarea asistenței externe, aprobat la data de 02 martie 2016, în cadrul Direcției generale coordonarea politicilor, asistenței externe și reforma administrației publice centrale activau 15 unități de personal, inclusiv: 9 unități de personal responsabile de coordonarea și asigurarea participării la procesele de stabilire a priorităților de politici, inclusiv de asistență externă, la nivel național și 6 unități de personal responsabile de monitorizarea, evaluarea și asigurarea transparenței procesului de implementare a politicilor publice și a eficienței, eficacității și impactului asistenței externe.Astfel, potrivit Regulamentului cu privire la organizarea și funcționarea Ministerului Finanțelor aprobat prin Hotărîrea Guvernului nr.696 din 30 august 2017 „Cu privire la organizarea și funcționarea Ministerului Finanțelor”, Ministerului Finanțelor i-au fost transferate competențele, realizate anterior de către Cancelaria de Stat, în domeniul asistenței financiare externe. Întru asigurarea implementării domeniului menționat, în cadrul Ministerului Finanțelor, a fost creată Secția asistență financiară externă în cadrul Direcției investiții publice și administrarea asistenței financiare externe, cu efectivul de personal în număr de 4 persoane. Luînd în considerare volumul de lucru evaluat și necesitatea asigurării bunei implementări a obiectivelor propuse de către Guvern considerăm imperativ majorarea numărului de unități în cadrul Secției menționate.Opinia este susținută pe deplin și de către comunitatea donatorilor și a Consilierului Uniunii Europene de Nivel Înalt pe domeniul de asistență externă.Astfel, conform noii structuri, efectivul-limită al aparatului central şi trezoreriilor regionale ale Ministerului Finanţelor se stabilește în număr de 303 unități, în raport cu 298 unități actuale, concomitent fiind optimizate unitățile de personal din cadrul Inspecției Financiare din subordinea Ministerului Finanțelor.  |
| 1. **Fundamentarea economico-financiară**
 |
| Adoptarea proiectului de hotărîre nu va implica cheltuieli financiare suplimentare asupra bugetului public național. Asigurarea cheltuielilor de personal va fi efectuată din contul și în limita cheltuielilor de personal ale aparatului central al Ministerului Finanțelor și instituțiilor din subordine. |
| 1. **Avizarea și consultarea publică a proiectului**
 |
| În conformitate cu prevederile Legii nr. 239 din 13 noiembrie 2008 privind transparența în procesul decizional, proiectul hotărîrii de Guvern este plasat pe pagina web a ministerului la compartimentul „Transparența decizională”, „Procesul decizional” ([www.mf.gov.md](http://www.mf.gov.md)), pentru avizare și consultare publică. |

**MINISTRU Octavian ARMAȘU**